b"\n_START_ARTICLE_\nRa\xc3\xbal Padilla L\xc3\xb3pez\n_START_SECTION_\nTraject\xc3\xb2ria\n_START_PARAGRAPH_\nEra fill d'un dirigent del Partit Revolucionari Institucional (PRI) dels anys 60, va ser capdavanter en l'Escola de Filosofia i dirigent de la Federaci\xc3\xb3 d'Estudiants de Guadalajara (FEG) de 1977 a 1979, sota la tutela d'Alvaro Ram\xc3\xadrez Ladewig. Despr\xc3\xa9s es va convertir en cap del Departament d'Investigaci\xc3\xb3 Cient\xc3\xadfica i Superaci\xc3\xb3 Acad\xc3\xa8mica i el 1989 va ser rector general de la Universitat de Guadalajara, on es va llicenciar en hist\xc3\xb2ria, i que va deixar a V\xc3\xadctor Gonz\xc3\xa1lez Romero en 1995._NEWLINE_Entre moltes altres iniciatives, cal destacar-ne el seu paper com a fundador i president de la Feria Internacional del Libro de Guadalajara a M\xc3\xa8xic, que l'any 2004 acoll\xc3\xad la cultura catalana com a convidada d'honor. \xc3\x89s autor de diversos assaigs sobre temes educatius, pol\xc3\xadtics i culturals. El 2006 va rebre la Creu de Sant Jordi. Tamb\xc3\xa9 ha estat diputat a la cambra de l'estat de Jalisco pel Partit de la Revoluci\xc3\xb3 Democr\xc3\xa0tica (PRD)."